Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก ประจำวันที่ 1 ก.พ.60
1 ก.พ. 2560

Afternoon Call Action Notes – บล.โกลเบล็ก
 
ดัชนี SET ปิดภาคเช้า
 
Close          1,579.98       Volume          B25,769 M
Change         +2.67          %Change         +0.17%
 
สรุปภาวะตลาดภาคเช้า
ภาวะตลาดหุ้นไทยช่วงเช้ารีบาวด์ขึ้นจากแรงซื้อกลุ่มพลังงานตามราคาน้ำมันที่ดีดตัวขึ้น รวมถึงกลุ่มสายการบินหลังจากที่แต่ละบริษัทได้เก็บค่าภาษีน้ำมันจากผู้โดยสาย  อย่างไรก็ตาม Volume การซื้อ/ขายไม่หนาแน่นนักเนื่องจากนลท.ยังคงรอผลการประชุม FOMC ในคืนนี้
 
แนวโน้มภาคบ่ายตามค่าสัญญาณทางเทคนิค
กราฟดัชนี SET ราย 10 นาที พยายามยืนทรงตัวที่เส้นกลางของ channel ขาลงที่ระดับ 1,580 จุด แต่แรงหนุนจาก stochastic กำลังอ่อนลงใต้ระดับ overbought จึงยังคงทิศทางการปรับลงในลักษณะปรับฐานระหว่างการขึ้นในกรอบหลัก แต่แรงซื้อที่ดูแน่นขึ้น อาจหนุนให้ดัชนีทรงตัวในแดนบวกเพื่อรอจังหวะ bottom out
 
ดังนั้น จึงประเมินดัชนี SET ในช่วงบ่ายจะเคลื่อนตัวในกรอบจำกัดต่อไป โดยการยืนเหนือระดับ 1,580 จุด จะให้ sentiment เชิงบวกต่อการเก็งกำไรในวันรุ่งขึ้น ซึ่งการถือสถานะ long จะมีความได้เปรียบเมื่อปิดตลาด ณ สิ้นวันที่เหนือ 1,580 จุด แต่ถ้าทำไม่ได้ การ trading short ในช่วงสั้น และปิดทำกำไรเร็ว ยังคงมีความได้เปรียบเมื่อเล่นจบในวัน
SET  แนวรับ  1,575 จุด / แนวต้าน 1,585 จุด
 
Stock of the town @Kusjung
FN  ซื้อเก็งกำไร
ราคาปิด  8.75  บาท
แนวรับ  8.70  บาท / แนวต้าน 9.00  บาท / Cut loss  8.50  บาท
กราฟระยะสั้นพลิกตัวขึ้นแบบ W shape และราคาสามารถดีดตัวตัดเส้น  EMA 10 วันขึ้นเป็นสัญญาณซื้อได้สำเร็จ พร้อมกับ MACD + RSI ชี้ขึ้นสนับสนุนทิศทางจึงคาดว่าจะสามารถปรับตัวขึ้นต่อได้
 
BM  ซื้อเก็งกำไร
ราคาปิด  4.02  บาท  
แนวรับ  4.00 บาท / แนวต้าน 4.10  บาท / Cut loss  3.94  บาท
กราฟเป็นขาขึ้น Sideway up และราคาไต่ระดับขึ้นเหนือเส้น EMA 10 วันได้ต่อเนื่อง พร้อมกับเครื่องมือ RSI + MACD ชี้ขึ้นสนับสนุนเป็นสัญญาณซื้อทั้งคู่ จึงคาดว่าจะสามารถปรับตัวขึ้นได้ 
 
ข่าวสำคัญช่วงเช้า
นักวิเคราะห์คาดการณ์ว่า ธนาคารกลางอังกฤษจะมีมติคงอัตราดอกเบี้ยไว้ที่ 0.25% และมาตรการผ่อนคลายเชิงปริมาณ (QE) ไว้ที่ 4.35 แสนล้านปอนด์ในการประชุมวันที่ 2 ก.พ.นี้
พาณิชย์ประเมินเงินเฟ้อไตรมาส 1 จะอยู่ที่ 1.77% ซึ่งเป็นช่วงของเงินเฟ้อขาขึ้นจากปัจจัยเรื่องราคาน้ำมันเชื้อเพลิงและราคาสินค้าเกษตรที่ปรับตัวเพิ่มขึ้นตามสัญญาณเศรษฐกิจที่กำลังเริ่มฟื้นตัว แต่ยังคงประมาณการอัตราเงินเฟ้อทั้งปีไว้ที่ 1.5-2.0% โดยปรับน้ำหนักและปีฐานการคำนวณดัชนีราคาผู้บริโภคใหม่จากปี 2554 มาเป็นปี 2558
BEAUTY ร่วง 4.50% โบรกฯปรับลดประมาณการกำไรปี 59-61 หลังคาด Q4/59 แนวโน้มกำไรอ่อนตัวกว่าคาด
CIMBT มองตลาดที่อยู่อาศัยปีนี้มีแนวโน้มโตต่อเนื่อง ทั้งบ้านใหม่และบ้านมือสอง โดยคาดสินเชื่อบ้านทั้งระบบจะอยู่ที่ 5.6 แสนล้านบาท ในขณะที่ธนาคารตั้งเป้าสินเชื่อโตเกิน 5% หรือ 1.5 หมื่นล้านบาท และจะเน้นกลยุทธ์บุกตลาดสินเชื่อบ้านมือสอง
SENA ยื่น ก.ล.ต. ขอเสนอขายหุ้นกู้ไม่เกิน 2,000 ล้านบาท ดอกเบี้ย 4.00% และ 4.20% ต่อปี เสนอขายให้แก่ผู้ลงทุนสถาบัน
TPOLY เตรียมเข้าประมูลงานรัฐ-เอกชนปีนี้ มูลค่า 8 พันลบ. พร้อมเผยมีแผนนำ บ.ลูก ทีพีซี แอสเสท เข้าตลาดหลักทรัพย์ฯ
TPCH เตรียมยื่นประมูลโรงไฟฟ้าชีวมวล 400 MW คาดหวังได้พื้นที่ภาคใต้ 100-150 MW
 